Ron Huldai

Ron Huldai (født 1944) er en israelsk politiker, akademisk administrator, tidligere jagerflypilot og nåværende ordfører av Tel Aviv. 

Huldai ble født i 1944 i kibbutzen Hulda (hans etternavn er tatt fra navnet på kibbutzen) av polske foreldre fra Łódź. Han er utdannet i historie ved Universitetet i Tel Aviv, det amerikanske Auburn-universitet ved Montgomery i Alabama, og utdannelse fra det amerikanske flyvåpenets krigsskole ved Maxwell Air Force Base (også ved Montgomery i Alabama) og ved Avansert ledelseprogrammet ved Wharton College på Universitetet i Pennsylvania.

I løpet av Huldais 26 års militærtjeneste for det israelske flyvåpen Heyl Ha'Avir (1963–1989), tjenestegjorde han som kampflypilot og holdt flere posisjoner som kommandant. Som brigadegeneral hadde han ansvaret for flyvåpenets treningskole. Han tjenestegjorde også som koordinator for myndighetene og som systemansvarlig for flyvåpenets sivile konstruksjonprosjekter.

Etter at han trakk seg fra aktiv tjeneste i 1989 har han gått inn i privat sektor. Tre år senere ble han rektor for Herzliya hebraiske gymnas og arbeidet her i seks år.

Som medlem av det israelske arbeiderpartiet ble Huldai først valgt til ordfører av Tel Aviv i 1998, ble gjenvalgt i 2003 med 62 prosent av stemmene«Likud loses control of several major cities Haaretz» , 29. oktober 2003, og på nytt i 2008 med 50,6 prosent av stemmene. Somfalvi, Attila (11. desember 2008): «Khenin Loses to Huldai, Promises to Continue Battle from Knesset». Ynetnews.  Huldai stilte som ordfører i kommunevalget i 2008 som en del av en liste kalt Tel Aviv 1, noe som var et samarbeidliste mellom Arbeiderpartiet og partiet Kadima. Han ble også støttet av pensjonistene, byrådets største fraksjon. Israel: An interview with Hadash MP and communist Dov Khenin

 Fotnoter 

 Referanser 

 Eksterne lenker 
 Israelhayom.com – Ron Huldai named one of world's '10 smart mayors'

Kategori:Israelske politikere
Kategori:Personer fra subdistriktet Ramla i Israel
Kategori:Alumni fra Auburn University at Montgomery